གསོལ་འདེབས་དངོས་གྲུབ་ཀུན་འབྱུང་ཞེས་བྱ་བ་བཞུགས་སོ།  ། བློ་ཆེན་རྒྱལ་བས་སྐལ་བཟང་རྣམ་
འདྲེན་ཕྱིར།  ། ཇི་སྙེད་ཆོས་ཀྱི་ཕུང་པོ་བཀའ་སྩལ་དོན།  ། གདུལ་བྱའི་འགྲོ་ལ་བརྩེ་བས་འདོམས་
མཛད་པའི།  ། བསྟན་པའི་ཉི་མ་མཆོག་ལ་གསོལ་བ་འདེབས།  ། རླབས་ཆེན་སྨོན་ལམ་ས་བོན་རབ་
ཏུ་སྨིན།  ། དལ་འབྱོར་མི་ལུས་དཔག་བསམ་ལྗོན་པ་ལ།  ། ཐོས་བསམ་བསྒོམ་པའི་འབྲས་བུ་དུད་པ་
ཅན།  ། བཤེས་གཉེན་དམ་པའི་ཞབས་ལ་གསོལ་བ་འདེབས།  ། དཔལ་ལྡན་ཁྱོད་ཀྱི་ཐུགས་བསྐྱེད་
བཟང་པོ་དང་།  ། མཆོག་གསུམ་བྱིན་རླབས་བདག་ཅག་དད་མོས་རྣམས།  ། འཛོམ་པའི་མཐུ་ལས་
67
མགོན་པོ་ཁྱོད་ཉིད་ཀྱི།  ། ཞབས་པད་བསྐལ་བརྒྱར་གཡོ་མེད་བརྟན་པར་ཤོག། དེ་ལྟར་གདུང་ཤུགས་
དྲག་པོས་གསོལ་བཏབ་མཐུས།  ། སྐྱེ་ཞིང་སྐྱེ་བར་ཁྱོད་ཀྱིས་རྗེས་བཟུང་ནས།  ། གསང་ཆེན་རྡོ་རྗེ་ཐེག་
པའི་སྒོར་ཞུགས་ཏེ།  ། ཟུང་འཇུག་རྡོ་རྗེ་འཆང་དབང་མྱུར་འཐོབ་ཤོག། ཅེས་པ་འདི་ནི་དད་ལྡན་དོན་གཉེར་ཅན་རབ་འབྱམས་སྨྲ་བ་ཤེས་རབ་བཀྲ་ཤིས་སོགས་ཆོས་གྲོགས་འགའ་ཞིག་གིས་ནན་ཆེར་བསྐུལ་བ་ལ་བརྟེན་ནས་ཐོས་ཉུང་བན་ཆུང་འདུ་གསུམ་པ་བློ་བཟང་ཆོས་ཀྱི་ཉི་མས་བྲིས་པ་ལ་མཁས་པ་རྣམས་ཐུགས་མི་ཁྲེལ་བར་ཞུ།།  །།